**Preludiu**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Simt orele barbare cum adună

păreri de rău din clipe trecătoare,

pe sufletu-mi cernit să le depună

când visurile-ajung din depărtare.

Iar gândurile strânse laolaltă,

la porți întredeshise de uitare,

în horle-amintirilor tresaltă

nainte de-a pleca la vânătoare.

Îmi pun pe umăr tolbele-ncărcate

cu lungi săgeți de aspră neuitare,

în timp ce doruri pline de păcate

sparg scutul neiertării în picioare.

Nemărginita zare își întinde

capcanele desprinse din hotare

cu cântece rescrise în colinde

în zilele de sfântă sărbătoare.

Trec gândurile toate ca prin sită,

vrăjitul corn se-aude-n depărtare,

pe când sărmana-mi inimă rănită

visează doar la sfânta împăcare.

Și mă întreb, din nou, nedumerit,

a fost numai iubire trecătoare? –

sau lung preludiu-n prag de răsărit

speranțelor din zile viitoare ?...